**Акциони план Тима за развојно планирање за радну 2024/2025.годину**

Акциони план Тима за развојно планирање за радну 2024/25.годину, настао је на основу Годишњег извештаја о самовредновању квалитета рада установе за 2023/2024, Извештаја о раду Тима за развојно планирање за радну 2023/24.годину, на основу Развојног плана установе од 02.06.2021.- 02.06.2026.године и на основу Анекса Развојног плана ПУ.

Област која је вреднована у 2023/24.год., била је „Подршка деци и породици “. Наредне године 2024/2025. област која ће бити вреднована “ Професионална заједница учења”. Наша ПУ је сигурна и безбедна средина за боравак деце свих узраста, што потврђују записници са сатанака и Извешаји Тима за безбедност. Укључили смо родитеље у васпитно-образовни рад, упознавали родитеље са новим Основама програма ПВО и укључили их у мењање простора и нови облик активности. Користили смо капацитете локалне средине, како бисмо обогатили дечија сазнања и искустава. Наша ПУ је радне 2022/23.год., започела са инплементацијом нових Основа програма ПВО, родитељима, деци и локалној средини представићемо које су то бенефити за дете у новим Основама програма.Бенефити видљиви за дете у новим Основама програма ПВО су када се: Осећа добро и витално, остварено, задовољно, срећно; Сигурно осећа али не презаштићено и пререгулисано; Има увид да се његове потребе, интереси и заинтересовања уважавати и подржавати;Осећа припадником заједнице вртића и шире заједнице;Укључује у заједницу вршњака и вртића, физички активира;Укључује у разноврсне, креативне, сврсисходне активности, саслушано и уважено је, уме да прихвати промене отворено и флексибилно; Окружује довољно познатим и истовремено новим изазовима;Прихваћено осећа у својој јединствености, прави добар избор и доноси одлуке, а уједно види да је његов допринос препознат и уважен;Када може да упознаје свет око себе, проширује своја искуства и знања, када је запитано, када испољава своју заинтересованост, истражује целим телом и притом има различите естетске доживљаје;Када уме да управља својим емоцијама и разуме емоције других и може да одложи своје жеље;Када успешно комуницира и сарађује са другима, развија блиске и реципрочне односе односе базиране на уважавању и прихватању разлика.

**Област за унапређивање квалитета : Област 2 Подршка деци и породици**

|  |  |  |  |  |
| --- | --- | --- | --- | --- |
| **Стандарди** | **Индикатори** | **Активности** | **Циљеви** | **Носиоци** |
| 2.1.Установа је сигурна и безбедна средина | 2.1.2.У установи се остварује програм заштите деце од насиља, дискриминације, злостављања и занемаривања  2.1.4. Простор ПУ је прилагођен различитим потребама деце и породице у циљу подршке безбедности и њиховом осећају сигурности | -Планирати и реализовати промене у просторима тоалета за децу  - Упознати родитеље са важним документима установе, програмима, процедурама и активностима  -организовати посебне родитељске састанке ради приближавања процедура за заштиту од насиља, злостављања и занемаривања  - организовати трибине и предавања за родитеље из области прев.здр. и соц.заштите | -Подршка безбедности и осећању веће сигурности код деце  - већа информисаност родитеља у сврху подршке безбедности и заштите права детета  - повећање интеракције родитеља у остваривању програма заштите деце од насиља, дискр. злостављ. и занемаривања | Васпитачи, деца, родитељи и сви запослени |
| 2.2. У установи се уважава различитост, поштују права и потребе деце и породице | 2.2.2. Установа развија различите програме и облике на основу утврђених потреба деце и породице и могућности ЛЗ или постојећих ресурса  2.2.3. У циљу подршке деци и њиховом доживљају припадности приликом доласка у ново окружење у установи се тимски стварају услови за постепене прелазе  2.2.4. Учешће деце у различитим манифестацијама у ЛЗ остварује се на основу процене најбољег интереса детета | -представљати и промовисати индивидуални приступ деци  -израдити паное на којима ће бити представљени тимови запослених из оба објекта који заједнички раде на истом задатку- развоју и напредовању деце  -сарађивати са ЛС на медијској промоцији програма ПВО у ЛЗ | -Унапређивање сарадње са породицом  - поштовање права и потреба деце у породици  - развијање односа поверења и уважавања између породице и установе  - повећање видљивости установе и програма ПВО у ЛЗ | Васпитачи, деца, родитељи, директор, ЛС, установе у ЛЗ |
| 2.3. Установа сарађује са породицом и ЛЗ | 2.3.2. У установи се примењују различити начини укључивања породице  2.3.4. У сарадњи са локалном заједницом установа организује активности којима доприноси повећењу обухвата деце и доступности програма | -Организовати чешће сусрете родитеља који омогућавају дружење и развијање односа између самих породица и између родитеља и практичара  - наставити сарадњу са ЛС, као и са другим установама у околини ради унапређивања квалитета и доступности програма | Побољшање и унапређивање квалитета сарадње са породицом ради добробити детета, грађење односа партнерства са породицом   * Повећање доступности и побољшање квалитета програма ПВО | Сви запослени, родитељи, установе у локалној заједници и ЛС |

Време реализације: радна 2024/25.година.

Чланови Тима за развојно планирање:

1. Из реда запослених:

* Директор: Весна Живковић
* Васпитач: Милица Андрејић или замена
* Васпитач: Данијела Пајић
* Председник Управног одбора мед. сестра васпитач: Рената Тодоровић

1. Из реда родитеља: Лазар Јанковић
2. Из реда локалне самоуправе: Јелена Станојевић